
 DR.30.4.2008 

 

40 

pengetahuan orang awam.  Sejurus diumumkan agensi dan jabatan kerajaan perlulah 
mengadakan satu prosedur yang jelas, mudah dan telus serta patuh kepada piagam kerja 
untuk memproses permohonan berkenaan.   

 Sekiranya tempoh memproses itu tidak dipatuhi, maka mereka yang berkenaan 
mesti memberikan penjelasan yang munasabah di sebalik kelewatan itu.  Langkah ini wajar 
bagi mengelakkan keadaan yang mana terdapat mana-mana pegawai yang sengaja 
melengah-lengahkan tempoh memproses permohonan dengan harapan untuk mendapat 
habuan atau memberi peluang kepada orang tengah mengambil kesempatan terhadap 
orang ramai. 

 Kedua, pemberi maklumat - the whistleblower, dengan izin, adalah sumber 
terpenting kepada MCAC untuk memulakan penyiasatan dan membantu perjalanan 
penyiasatan sesuatu kes. Walau bagaimanapun, setakat ini tidak ada sebarang usaha yang 
diambil untuk melindungi kumpulan tersebut. Oleh yang demikian, satu mekanisme pemberi 
maklumat haruslah dimasukkan bagi melindungi golongan terbabit dan ia mesti diberi 
perhatian sewajarnya di bawah undang-undang negara. 

 Ketiga, pada tahun 2007, Malaysia telah menduduki tempat ke-43 dalam Indeks 
Persepsi Rasuah yang dijalankan oleh Transparency International.  Ini telah mengakhiri 
trend menurun yang dialami selama lima tahun sebelum ini. Dalam perkembangan 
berkaitan, hukuman yang lebih berat mesti dikenakan ke atas mereka yang didapati terbabit 
dalam rasuah tidak kira mereka yang berjawatan tinggi atau rendah dan juga sama ada 
mereka kakitangan awam atau swasta. Sudah tiba masanya kita bertegas dan 
mengamalkan toleransi sifar terhadap rasuah seperti mana yang dilakukan oleh ICAC dari 
Hong Kong dan CPIB dari Singapura. 

 Sejurus itu apabila seseorang individu didapati bersalah, hukuman setimpal oleh 
kerajaan yang dilihat sebagai langkah pencegahan perlu dijatuhkan kepada yang terlibat 
dan jika disabit kesalahan mereka tidak akan mendapat sebarang bentuk pencen dari 
kerajaan dan kesan deterrent ini akan dapat mencegah rasuah dengan baik.  Saya turut 
mengalu-alukan keputusan kerajaan meningkatkan bilangan kakitangan anti rasuah 
daripada 1800 orang kepada 5000 orang.   

 MCAC perlu mempunyai kuasa untuk terus mengambil tindakan perundangan 
secara langsung terhadap suspek-suspek yang terlibat tanpa melalui Jabatan Peguam 
Negara.  Ini akan membolehkan proses memerangi rasuah menjadi lebih efisien. Usaha 
memerangi rasuah harus menjadi keutamaan kerajaan pada masa ini. Kerajaan mesti 
mengambil pendirian dan tindakan tegas dalam memerangi rasuah, memenuhi aspirasi 
rakyat yang dahagakan sebuah kerajaan yang bersih dan sihat. 

 Ketika kita membincang mengenai usaha memerangi rasuah adalah penting juga 
sekiranya langkah-langkah pencegahan yang diambil menampakkan keberkesanan. Sering 
kali kebanyakan mereka yang terlibat dalam rasuah adalah terdiri daripada mereka yang 
berkuasa khususnya pemimpin-pemimpin politik yang menyalahgunakan kuasa, 
mengkhianati kepercayaan dan menggelapkan wang rakyat untuk kepentingan peribadi.  
Harus diingat masih ramai rakyat Malaysia yang merupakan petani, nelayan, buruh, pekerja 
kilang, penjaja, peniaga kecil, pemandu, golongan makan gaji yang berpendapatan rendah 
dan mereka adalah terdiri daripada pelbagai kaum, baik Melayu, India, Kadazan, Iban, 
mahupun orang Cina dan lain-lain. 

 Golongan berpendapatan rendah ini memerlukan banyak perhatian dan galakan 
daripada kerajaan untuk mengatasi cabaran hidup keluarga mereka.  Mereka tidak tahan 
mendengar atau diberitahu bahawa terdapat wang ringgit bernilai berjuta-juta atau ratusan 
juta ringgit seolah-olah dibelanjakan dengan boros, mempunyai banyak kebocoran ataupun 
penyalahgunaan.   

 Untuk golongan berpendapatan rendah dan sederhana rendah satu strategi 
menyeluruh perlu dirangka untuk melindungi kepentingan mereka.  Apa yang diharapkan 
mereka ialah wang rakyat yang dikutip kerajaan menerusi cukai dan bentuk yang lain 
dimanfaatkan dengan sebaik-baiknya. Terdapat kes-kes tertentu yang mana individu-
individu yang menghadapi masalah kewangan sedang menunggu bantuan atau pertolongan 



40. pengetahuan orang awam. Sejurus diumumkan agensi dan jabatan kerajaan perlulah mengadakan satu prosedur yang jelas, mudah dan telus serta patuh kepada piagam kerja untuk memproses permohonan berkenaan. Sekiranya tempoh memproses itu tidak dipatuhi, maka mereka yang berkenaan mesti memberikan penjelasan yang munasabah di sebalik kelewatan itu. Langkah ini wajar bagi mengelakkan keadaan yang mana terdapat mana-mana pegawai yang sengaja melengah-lengahkan tempoh memproses permohonan dengan harapan untuk mendapat habuan atau memberi peluang kepada orang tengah mengambil kesempatan terhadap orang ramai. Kedua, pemberi maklumat- the whistleblower, dengan izin, adalah sumber terpenting kepada MCAC untuk memulakan penyiasatan dan membantu perjalanan penyiasatan sesuatu kes. Walau bagaimanapun, setakat ini tidak ada sebarang usaha yang diambil untuk melindungi kumpulan tersebut. Oleh yang demikian, satu mekanisme pemberi maklumat haruslah dimasukkan bagi melindungi golongan terbabit dan ia mesti diberi perhatian sewajarnya di bawah undang-undang negara. Ketiga, pada tahun 2007, Malaysia telah menduduki tempat ke-43 dalam Indeks Persepsi Rasuah yang dijalankan oleh Transparency International. Ini telah mengakhiri trend menurun yang dialami selama lima tahun sebelum ini. Dalam perkembangan berkaitan, hukuman yang lebih berat mesti dikenakan ke atas mereka yang didapati terbabit dalam rasuah tidak kira mereka yang berjawatan tinggi atau rendah dan juga sama ada mereka kakitangan awam atau swasta. Sudah tiba masanya kita bertegas dan mengamalkan toleransi sifar terhadap rasuah seperti mana yang dilakukan oleh ICAC dari Hong Kong dan CPIB dari Singapura. Sejurus itu apabila seseorang individu didapati bersalah, hukuman setimpal oleh kerajaan yang dilihat sebagai langkah pencegahan perlu dijatuhkan kepada yang terlibat dan jika disabit kesalahan mereka tidak akan mendapat sebarang bentuk pencen dari kerajaan dan kesan deterrent ini akan dapat mencegah rasuah dengan baik. Saya turut mengalu-alukan keputusan kerajaan meningkatkan bilangan kakitangan anti rasuah daripada 1800 orang kepada 5000 orang. MCAC perlu mempunyai kuasa untuk terus mengambil tindakan perundangan secara langsung terhadap suspek-suspek yang terlibat tanpa melalui Jabatan Peguam Negara. Ini akan membolehkan proses memerangi rasuah menjadi lebih efisien. Usaha memerangi rasuah harus menjadi keutamaan kerajaan pada masa ini. Kerajaan mesti mengambil pendirian dan tindakan tegas dalam memerangi rasuah, memenuhi aspirasi rakyat yang dahagakan sebuah kerajaan yang bersih dan sihat. Ketika kita membincang mengenai usaha memerangi rasuah adalah penting juga sekiranya langkah-langkah pencegahan yang diambil menampakkan keberkesanan. Sering kali kebanyakan mereka yang terlibat dalam rasuah adalah terdiri daripada mereka yang berkuasa khususnya pemimpin-pemimpin politik yang menyalahgunakan kuasa, mengkhianati kepercayaan dan menggelapkan wang rakyat untuk kepentingan peribadi. Harus diingat masih ramai rakyat Malaysia yang merupakan petani, nelayan, buruh, pekerja kilang, penjaja, peniaga kecil, pemandu, golongan makan gaji yang berpendapatan rendah dan mereka adalah terdiri daripada pelbagai kaum, baik Melayu, India, Kadazan, Iban, mahupun orang Cina dan lain-lain. Golongan berpendapatan rendah ini memerlukan banyak perhatian dan galakan daripada kerajaan untuk mengatasi cabaran hidup keluarga mereka. Mereka tidak tahan mendengar atau diberitahu bahawa terdapat wang ringgit bernilai berjuta-juta atau ratusan juta ringgit seolah-olah dibelanjakan dengan boros, mempunyai banyak kebocoran ataupun penyalahgunaan. Untuk golongan berpendapatan rendah dan sederhana rendah satu strategi menyeluruh perlu dirangka untuk melindungi kepentingan mereka. Apa yang diharapkan mereka ialah wang rakyat yang dikutip kerajaan menerusi cukai dan bentuk yang lain dimanfaatkan dengan sebaik-baiknya. Terdapat kes-kes tertentu yang mana individu- individu yang menghadapi masalah kewangan sedang menunggu bantuan atau pertolongan.